שיחה:חצי האי קרים

message: לאור העובדה שיש כאן אנשים שאינם טורחים לקרוא תקצירי עריכה (או לכל הפחות אינם מתייחסים אליהם - או אל הכותבים אותם - ברצינות), אסביר את דעתי, שלפיה הערך אינו מהווה קצרמר. למיטב הבנתי, החבר גילגמש הציץ רגע בוויקי' האנגלית, ראה שיש שם מגילה שלמה והחליט שמה שיש לנו כאן זה קצרמר. אבל! הערך האנגלי מערבב את הישות הגיאוגרפית קרים עם הישות הפוליטית קרים. לפיכך, אם מסתכלים על חצי-האי קרים כעל ישות גיאוגרפית גרידא, כפי שעושה זאת אני, זה בפירוש אינו קצרמר, ואת שאר הפרטים, כגון הישטוריה, מעמד פוליטי וכד' יש להשאיר לערך הרפובליקה האוטונומית קרים (שיום יבוא ואני אתרגם - בתקווה). ואם כבר מאחדים - אז בבקשה, אחדו עד הסוף: את חצי האי האפניני יש, למשל, לאחד עם איטליה. Dixi. מארק ברלין 18:55, 27 מרץ 2006 (UTC)
replies: text: במקרה אני מכיר קצת את ההיסטוריה של האזור וברור לי שלא כתוב פה כמעט כלום לעומת מה שאמור להיות כתוב על חבל ארץ זה. הישות הפוליטית לא מעניינת אותי לצורך העניין. ועוד משהו. נא לא לקרוא לי "חבר גילגמש", כינוי שנודף ממנו ריח רע של קומוניזם רצחני ומתועב. אשמח אם תקרא לי "משתמש גילגמש" אם אתה חש צורך להוסיף תוספת כלשהי לכינוי. גילגמש • שיחה 18:58, 27 מרץ 2006 (UTC)
replies: text: :הממם... חשבתי על זה ובאמת יש טעם לכתוב על ההיסטוריה דווקא כאן. בסדר גמור, אני אתרגם את זה. ולגבי "החבר" - אין הכוונה לקומוניזם, הכוונה היא ל"חבר בקהילת ויקיפדיה". בברכה, מארק ברלין 19:02, 27 מרץ 2006 (UTC)
replies: text: ::חבר בקהילת הוויקיפדיה הוא "משתמש". גילגמש • שיחה 19:03, 27 מרץ 2006 (UTC)
replies: text: :::המילה "חבר" מופיעה כבר בתנ"ך, ויש לה משמעויות רבות ומעניינות בשפה העברית, החל מידיד וכלה בתלמיד חכם, וחבל להרוג אותה עקב השימוש שעשו בה הקומוניסטים. הקומוניזם הוא קוריוז חולף, והעברית קיימת לעד, ולכן גילגמש, אל תכעס כאשר מכנים אותך "החבר גילגמש" - אין לזה ולקומוניזם ולא כלום. דוד שי 22:11, 27 מרץ 2006 (UTC)

message: האם קרים באירופה או באסיה?
 79.177.179.42 15:10, 17 ביוני 2013 (IDT)
replies: text: באירופה, וזה רואים מעיון בערך. דוד א. - שיחה 17:46, 17 ביוני 2013 (IDT)
thread_title:  האם יש לויקיפדיה תשובה לשאלה לעיל? 

message: זה נתון שמעניין לדעת בהקשר למשבר הנוכחי
replies: text: הוספתי דוד א. - שיחה 16:56, 9 במרץ 2014 (IST)
thread_title:  חסר מידע בערך על הדמוגרפיה וגודל האוכלוסיה 

message: האלמוני תיקן היום את הערך והחזיר את שיוך חצי האי לאוקראינה. מה נעשה עם זה? זה דומה מאוד לרמת הגולן. יש מדינה שטוענת שהשטח הוא שלה (ונראה לי שגם החילה את החוק שלה על השטח) אבל הקהילה הבינלאומית לא מקבלת את הדבר. אז מה נכתוב? למי שייך חצי האי קרים? גילגמש • שיחה 17:21, 29 באוגוסט 2014 (IDT)
replies: text: כותבים את זה! כותבים את כל הפרטים ומשאירים את השיוך ריק. השאלה אם זה אפשרי טכנית.--אדג - שיחה 18:00, 29 באוגוסט 2014 (IDT)
replies: text: : בויקירוסית כתוב שרמת הגלון זה שטח במחלוקת שנשלט עתה ע"י ישראל. אפשר לתת אותו ניסוח על חצי האי קרים. דוד א. - שיחה 18:02, 29 באוגוסט 2014 (IDT)

text: הוא כרגע בשליטת רוסיה ותושביו תומכים במצב הקיים, קשה לי להאמין שהמצב עומד להשתנות כך שלדעתי הוא אמור להיות מוגדר כשטח רוסי ורצוי לציין שהוא לא מוכר כך מבחינה בינלאומית.--Eitan110 - שיחה 19:38, 31 באוגוסט 2014 (IDT)
replies: text: :אני מסכים וכתבתי בשדה המדינה בתבנית: "הפדרציה הרוסית (ללא הכרה בינלאומית)". שאר המידע מקומו בפרק העוסק בהיסטוריה ובאירועי השנה האחרונה. לתביעה האוקראינית לכשעצמה אין השלכות בשטח, והיא אינה ראויה לאזכור בתבנית של חבל ארץ גאוגרפי, יותר מתביעת האסלאם הסלאפי לשליטה בכל העולם כולו. בברכה, גנדלף - 01:10, 02/09/14
מדוע אתם עורכים וכותבים שהוא שייך לרוסיה, אם זה שקר? אני עצמי יליד רוסיה וער למציאות ולא לדעות הפוליטיות שלי.

text: לא כתבנו שהוא שייך לרוסיה, אלא שהוא חלק מהפדרציה הרוסית, ללא הכרה בינלאומית. זוהי המציאות האובייקטיבית, כפי שהוסבר בדיון לעיל. אם אינך מסכים, מוטב שתסביר איזה חלק של המציאות פיספסנו. בברכה, גנדלף - 17:04, 14/09/14
thread_title:  למי שייך חצי האי קרים? 

message: אוקראינים רבים מוחים על כך שהערך העברי מציין שהשטח שייך לרוסיה.
מבקש הסבר הגיוני מדוע הוחלט לציין שדווקא רוסיה אם אף מדינה בעולם, מלבדה עצמה, לא מכירה בכך או נותנת לזה תוקף חוקי.
מדוע לא לשלב את שתי המדינות או לכתוב שהעולם מכיר באוקראינה כבעלת השטח. הבנתי שיש פה רוסים בארץ, ואני כרוסי מבקש שיהיה כאן אמת ולא נטייה לסובייקטיביות. מבקש לא להסיר את הנושא הזה. אנחנו במדינה דמוקרטית וזכותי לכתוב ולבקש הסבר.
79.177.115.165 12:20, 10 באוקטובר 2014 (IDT)
replies: text: קרא את הדיונים בדף שיחה זה וערכים קשורים. גילגמש • שיחה 17:09, 10 באוקטובר 2014 (IDT)
replies: text: :תשובה מאוחרת: אכן, חצי האי אינו "שייך" לרוסיה. הערך תוקן בהתאם, והניסוחים בו מבהירים את המורכבות. דני Danny-w - שיחה 12:45, 8 ביוני 2020 (IDT)
thread_title:  מבקש הסבר מדוע נכתב שחצי האי שייך לרוסיה. 

message: מי אמר שהמשאל עם הוא לא חוקי
חוק זה דבר יחסי וביחס לצדק זה דווקא מאוד חוקי שעם /ציבור יקבע את גורלו  147.237.70.103 16:40, 5 ביוני 2018 (IDT)
replies: text: משאל העם לא בוצע או אושר על ידי הרשויות האוקראינים. להיפך: הם התנגדו לקיומו. לכן, מאחר שחצי האי היה שייך לאוקראינה, משאל העם לא היה חוקי. בברכה, דני. Danny-w • שיחה    18:42, 28 בנובמבר 2018 (IST)
thread_title:  משוב מ-5 ביוני 2018: על חוקיות משאל העם 

message: מדוע נכתב "בעקבות הפרעות באוקראינה ובמיוחד בקייב"? מה רע בשימוש במילה הפגנות? נילס אנדרסן 🦔 שיחה 🦔 💛💙  14:20, 12 באוגוסט 2022 (IDT)
replies: text: אלה היו הפגנות אלימות מאוד על גבול מרד של ממש. חשוב להדגיש את זה. גילגמש • שיחה 22:43, 15 באוגוסט 2022 (IDT)
replies: text: :פרעות משמש בהקשרים אחרים. עדיף מהומות. Myn2021 - שיחה 08:17, 21 בספטמבר 2022 (IDT)
thread_title:  סיפור הסיפוח לרוסיה